jemimah rodrigues hits double ton for mumbai
వన్డేల్లో డబుల్ సెంచరీ బాదిన 16 ఏళ్ల అమ్మాయి!
ముంబై మహిళా క్రికెటర్ జెమిమా రోడ్రిగ్యూస్ సంచలనం సృష్టించింది. ఆదివారం జరిగిన అండర్-19 వన్డే మ్యాచ్‌లో డబుల్ సెంచరీతో సత్తా చాటింది
TNN | Updated:
Nov 5, 2017, 06:10PM IST
ముంబై మహిళా క్రికెటర్ జెమిమా రోడ్రిగ్యూస్ సంచలనం సృష్టించింది. ఆదివారం జరిగిన అండర్-19 వన్డే మ్యాచ్&zwnj;లో డబుల్ సెంచరీతో సత్తా చాటింది. స్మృతి మందన తర్వాత అండర్-19 వన్డే క్రికెట్లో ద్విశతకం సాధించిన రెండో భారత మహిళా క్రికెటర్&zwnj;గా రికార్డు నెలకొల్పింది. 16 ఏళ్ల జెమిమా కేవలం 163 బంతుల్లోనే 202 పరుగులతో నాటౌట్&zwnj;గా నిలవడం విశేషం. ఔరంగాబాద్ వేదికగా సౌరాష్ట్రతో జరిగిన మ్యాచ్&zwnj;లో ముంబై తరఫున బరిలో దిగిన జెమిమా ఈ ఘనత సాధించింది. 13వ ఏటే అండర్-19 జట్టుకి ఎంపికైన జెమిమా 300కిపైగా సగటుతో ఇప్పటికే రెండు సెంచరీలను తన ఖాతాలో వేసుకుంది.
జెమిమా ఈ మ్యాచ్&zwnj; ఆరంభంలో నెమ్మదిగా ఆడింది. 52 బంతుల్లో 53 పరుగులు చేసిన ఈ టీనేజర్.. 83 బంతుల్లో సెంచరీ పూర్తి చేసుకుంది. తర్వాత గేర్ మార్చిన జెమిమా 163 బంతుల్లో 202 పరుగులతో నాటౌట్&zwnj;గా నిలిచింది. రౌత్&zwnj;తో కలిసి రెండో వికెట్&zwnj;కు 300 పరుగులు జోడించింది. దీంతో ముంబై జట్టు 347 పరుగులు చేసింది. బదులుగా సౌరాష్ట్ర కేవలం 62 పరుగులకే ఆలౌటయ్యింది. దీంతో ముంబై జట్టు 285 పరుగుల భారీ ఆధిక్యంతో ఘన విజయం సాధించింది.